text: Vejen fik første point på kontoen
  16 september 2013 kl. 09.34
  Efter en grum start på sæsonen fik Vejens håndboldkvinder søndag point på kontoen. Nykøbing Falster blev besejret på hjemmebane. Og Team Esbjerg vandt over Sønderjyske.
  Sejren på 23-19 kom i hus efter en kamp, hvor Vejen EH måtte kæmpe for det.
  Efter nederlaget for en uge siden i premieren til undertippede Ringkøbing, så ville spillerne bevise, at de hører til i den bedste håndboldrække.
  Og det gjorde de så. Cirka 600 tilskuere kiggede på, da Louise Føns blev topscorer for Vejen med seks mål.
  Kvinderne fra SønderjyskE og Team Esbjerg havde også harpiks på fingrene i weekenden. Esbjerg vandt 32-23 over Sønderjyske.
  